b'\n_START_ARTICLE_\nCarl Theodor Albrecht\n_START_SECTION_\n\xc5\xbdivljenje in delo\n_START_PARAGRAPH_\nAlbrecht je \xc5\xa1tudiral na Politehniki v Dresdenu in nato astronomijo v Leipzigu._NEWLINE_Svoje raziskave je usmeril na podro\xc4\x8dje geodezije, ki ji je posvetil ve\xc4\x8dino svojega poklicnega \xc5\xbeivljenja. Raziskoval je tudi problem spremembe zemljepisne \xc5\xa1irine na podlagi dela Setha Carla Chandlerja mlaj\xc5\xa1ega, ki je leta 1891 odkril pojav proste precesije Zemljine vrtilne osi pri nebesnem polarnem gibanju, Chandlerjevo kolebanje.'